તેમણે જણાવ્યું હતું કે ‘તમે રસ્તા વચ્ચે ચાલો છો, જેથી આ બાઈકવાળો સ્લીપ ખાઈ પડી ગયો છે.’ તેવું કહી ગમે તેમ ગાળ બોલી તમામને ઢીકમુક્કીનો માર મારવા લાગ્યા હતા. આ ઘટના બાદ સુનિલકુમાર તેના મિત્રો સાથે ફેકટરીએ જતો રહ્યો હતો પરંતુ એ દરમિયાન અજીતસિંહ તેના અન્ય 7થી 8 મિત્રો સાથે ફેકટરીએ ધસી ગયો હતો. તેમણે તેમની પાસે લાકડી સાથે ફેકટરીમાં તોડફોડ શરૂ કરી દીધી હતી અને મુન્ના રાધા મંડલ, રાજેશ ઉર્ફે રાકેશ વગેરેને લાકડીના ફટકાથી અને ઢીકમુક્કીનો માર માર્યો હતો. અહીંથી ન અટકી તેમણે ફેકટરીની બહાર નીકળશો તો હાથ-પગ તોડી નાંખવાની ધમકી આપી જતા રહ્યા હતા. આ ઘટનામાં મુન્ના રાધા મંડલને માથાના ભાગે ગંભીર ઈજા પહોંચી હતી.